Borac

Borac (Betta splendens) je prelepa riba koja svojim dugim perajima i izrazitom bojom oživljava svaki akvarijum. Borac je dvodihalica, što znači da može udisati i atmosferski vazduh. Nikako nemojte u akvarijumu držati više od 1 mužjaka jer će se oni boriti i do smrti. Nekada su se na Dalekom Istoku održavale borbe tih riba koje su sada, na sreću, zabranjene. Vrlo su otporne na sve (ne)uslove u akvarijumu i razne bolesti, ali su jako podležni parazitskom oboljenju velvet, tj. Oodiniumu, no srećom ta se bolest lako leči lekom ili dodavanjem soli u akvarijum koja ne šteti ribama, ali bilju da, te bi se bolesna riba trebala odvojiti u karantinski akvarijum.

Idealno bi bilo držati u akvarijumu jednoga mužjaka i nekoliko ženki (njegov harem).

* Veličina: 6-8cm
* Temperatura: 23-30°C
* Kvalitet vode: pH: 6,2 - 7,9; dGH: 4,0 - 25,0

## Razmnožavanje

Razlikovanje odraslog mužjaka od ženke nije teško. Mužjak ima prelepa duga peraja i izrazite je boje. Postoje mnoge varijacije u bojama (crveni, plavi, rozi... crni su jako rijetki i jako cenjeni). Ženke obično nemaju lepe boje, a peraja su im znatno kraća od mužjakovih, ne duže od 1 cm. Kada su mlađi i mužjaku još nisu do kraja izrasla peraja, jako ih je teško razlikovati.
Ženke imaju žlezdu, belu izbočinu na stomaku. Mužjak ima drugačiji organ za disanje, izgleda kao da su mu membrane prevelike i vire iznutra. No ponekad (retko kada, ali se dešava) mladi mužjak može imati izraženu žlijezdu, kao i ženka veću membranu.
Borce nije naročito teško razmnožavati, ali nije ni lako. Mužjaka treba staviti u zaseban akvarijum sa potpuno mirnom površinom; dakle bez filtera, vazdušnih pumpi i sl. Na površinu mu staviti neku plutajuću biljku ili po dužini prepolovljenu plastičnu čašu postavljenu kao kupolu i ispod nje će on najvjerojatnije utaboriti svoje gnezdo. Na dno ne stavljajte ništa, jer će pesak, kamenje i ostalo sprečavati mužjaka u nameri da brižno pokupi popadalu ikru i vrati je na površinu. Temperaturu namestite na 28 stepeni.
Ženku stavite u staklenu čašu, tako da je on vidi ali ne može do nje. Ubrzo će mužjak početi graditi gnezdo od balončića vazduha koje će vezati za plutajuće biljke. Kada gnezdo bude otprilike 1 cm duboko, a ženka duž tela dobije izuzetno uočljive vodoravne bele pruge, vreme je da uklonite čašu.
Mužjak je odmah spreman za parenje. No mnoge ženke ne žele odmah da se pare, te im je dobro ostaviti neko bilje (javanska mahovina je odlična za tu svrhu) kako bi se mogle sakrivati od nasrtljivog mužjaka dok se ne odluče suprotno.
I sada započinje parenje. Mužjak i ženka obmotaju se jedan oko drugoga i on je čvrsto stisne.Tada ženka ispusti ikru koju on oplodi i oni se razdvajaju, oboje onesviješteni na nekoliko trenutaka, no mužjak se pre oporavi i, dok ženka još tone prema dnu, on u usta sakuplja ikru i "pljucka" ju u sagrađeno gnezdo. Zato se oni pretežno pare ispod njega. Svaki put kada se ženka oporavi vraća se ka njemu. Neke ženke pomažu mužjaku u popravljanju gnezda i postavljanju ikre u njega, neke ne rade ništa, a neke je jedu. Ako vaša jede ikru ne vadite je van, jer ispušta daleko više ikre nego što je pojede. To se ponavlja mnogo puta i traje nekoliko sati. Kada primetite da ona ne ispušta više ikru vreme je da je izvadite jer smeta i počela bi jesti ikru.
Mužjaka ostavite. On sakuplja svu popadalu ikru i vraća je u gnezdo i popravlja ga. Zato nemojte noću gasiti svetlo jer on neće videti ikru. Ikra koja je na tlu možda se razvije, ali mlađ nema dovoljno snage isplivati na površinu po vazduh i uginuće.
Mužjak će jesti sva neoplođena jajašca kako bi spriječio da ih napadnu gljivice i tako zaraze dobra jajašca. Ali ponekad se događa, ne zna se zašto, da pojede sva jaja. Neki takvi mužjaci u ostalim pokušajima sasvim lepo brinu o jajima i mlađi. No ako tri puta pojede svoju ikru, odustanite od njeka. Nije roditeljstvo za svakoga.
Može se dogoditi i da gljivice napadnu gnezdo i sve propadne. Kako biste to sveli na minimum, dodajte posle mrijesta malo sredstva protiv gljivica.
Za dva dana ribice se izlegnu ali tata borac mora biti s njima još 2 dana jer na isti način kao i ikru sada sakuplja mališane koji ispadnu iz gnijezda. Nakon ta dva dana života mlađ dolazi u stadijum slobodnog plivanja i tata im više ne treba i mi ga vraćamo u zajednički akvarijum.

## Galerija

1/1
Preuzeto sa:
http://akvaristikasimeunovic.weebly.com/baza-riba.html
Kategorija:Slatkovodna ribica
Kategorija:Ikrašica